Title: พระราชกฤษฎีกาจัดวางระเบียบราชการ กองทัพบก ในกระทรวงกลาโหม (ฉบับที่ 2) พ.ศ. 2491

พระราชกฤษฎีกา
จัดวางระเบียบราชการกองทัพบก
ในกระทรวงกลาโหม
(ฉะบับที่ ๒)
พ.ศ. ๒๔๙๑

ในพระปรมาภิไธยสมเด็จพระเจ้าอยู่หัวภูมิพลอดุลยเดช
คณะอภิรัฐมนตรี
ในหน้าที่คณะผู้สำเร็จราชการแทนพระองค์
รังสิต  กรมขุนชัยนาทนเรนทร
อลงกฎ
ธานีนิวัต
มานวราชเสวี
อดุลเดชจรัส
ให้ไว้ ณ วันที่
๓๐ ธันวาคม พ.ศ. ๒๔๙๑
เป็นปีที่ ๓
ในรัชกาลปัจจุบัน

โดยที่เป็นการสมควรแก้ไขเพิ่มเติมพระราชกฤษฎีกาจัดวางระเบียบราชการกองทัพบก
ในกระทรวงกลาโหม พ.ศ. ๒๔๙๑

พระมหากษัตริย์อาศัยอำนาจตามความในมาตรา
๘๖ ของรัฐธรรมนูญแห่งราชอาณาจักรไทย (ฉะบับชั่วคราว) กับมาตรา ๑๕
แห่งพระราชบัญญัติจัดระเบียบป้องกันราชอาณาจักร พ.ศ. ๒๔๙๑
จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาจัดวางระเบียบราชการกองทัพบกในกระทรวงกลาโหม
(ฉะบับที่ ๒) พ.ศ. ๒๔๙๑

มาตรา ๒[๑]  พระราชกฤษฎีกานี้ให้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ยกเลิกความในมาตรา ๑๔
แห่งพระราชกฤษฎีกาจัดวางระเบียบราชการกองทัพบกในกระทรวงกลาโหม พ.ศ. ๒๔๙๑
และให้ใช้ความต่อไปนี้แทน
มาตรา ๑๔  มณฑลทหารบกซึ่งผู้บัญชาการมณฑลทหารบกเป็นผู้บังคับบัญชา
มีหน้าที่เกี่ยวกับการรักษาความสงบเรียบร้อย การวินัยภายนอกโรงทหาร การรักษาการณ์
การคดี การศาล การระดมกำลัง และการสัสดีในเขตมณฑลทหารบก แต่ละมณฑลมีเขตดังต่อไปนี้
เขตมณฑลทหารบกที่
๑ คือ เขตจังหวัดพระนคร จังหวัดธนบุรี จังหวัดชัยนาท จังหวัดนครปฐม จังหวัดนนทบุรี
จังหวัดปทุมธานี จังหวัดพระนครศรีอยุธยา จังหวัดลพบุรี จังหวัดสิงห์บุรี
จังหวัดสระบุรี จังหวัดสุพรรณบุรี จังหวัดอ่างทอง จังหวัดกาญจนบุรี จังหวัดเพชรบุรี
และจังหวัดราชบุรี
เขตมณฑลทหารบกที่
๒ คือ เขตจังหวัดฉะเชิงเทรา จังหวัดนครนายก และจังหวัดปราจีนบุรี
เขตมณฑลทหารบกที่
๓ คือ เขตจังหวัดขอนแก่น จังหวัดชัยภูมิ จังหวัดนครพนม จังหวัดนครราชสีมา
จังหวัดหนองคาย จังหวัดบุรีรัมย์ จังหวัดมหาสารคาม จังหวัดร้อยเอ็ด จังหวัดเลย
จังหวัดศรีษะเกษ จังหวัดสกลนคร จังหวัดสุรินทร์ จังหวัดอุดรธานี และจังหวัดอุบลราชธานี
เขตมณฑลทหารบกที่
๔ คือ เขตต์จังหวัดกำแพงเพชร จังหวัดเชียงใหม่ จังหวัดเชียงราย จังหวัดตาก
จังหวัดนครสวรรค์ จังหวัดน่าน จังหวัดพิจิตร จังหวัดพิษณุโลก จังหวัดเพ็ชรบูรณ์
จังหวัดแพร่ จังหวัดแม่ฮ่องสอน จังหวัดลำปาง จังหวัดลำพูน จังหวัดสุโขทัย จังหวัดอุตตรดิตถ์
และจังหวัดอุทัยธานี
เขตมณฑลทหารบกที่
๕ คือ เขตจังหวัดกระบี่ จังหวัดชุมพร จังหวัดตรัง จังหวัดนครศรีธรรมราช
จังหวัดนราธิวาส จังหวัดประจวบคีรีขันธ์ จังหวัดปัตตานี จังหวัดพังงา
จังหวัดพัทลุง จังหวัดภูเก็ต จังหวัดยะลา จังหวัดระนอง จังหวัดสตูล จังหวัดสงขลา และจังหวัดสุราษฎร์ธานี

มาตรา ๔  ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้

ผู้รับสนองพระบรมราชโองการ
จอมพล
ป.  พิบูลสงคราม
นายกรัฐมนตรี

ปฐมพร/จัดทำ
๒๔
มกราคม ๒๕๕๐

ศรินรัตน์/ปรับปรุง
๘
ธันวาคม ๒๕๖๓

ภิรมย์พร/ตรวจ
๒๘
มกราคม ๒๕๖๔

[๑]
ราชกิจจานุเบกษา เล่ม ๖๕/ตอนที่ ๗๗/ฉบับพิเศษ หน้า ๓๐/๓๑ ธันวาคม ๒๔๙๑